CELEX: 62013CN0677
Language: et
Date: 2013-12-18 00:00:00
Title: Kohtuasi C-677/13: 18. detsembril 2013 esitatud hagi — Euroopa Komisjon versus Kreeka Vabariik

22.2.2014   
            
            
               ET
            
            
               Euroopa Liidu Teataja
            
            
               C 52/30
            
         18. detsembril 2013 esitatud hagi — Euroopa Komisjon versus Kreeka Vabariik
   (Kohtuasi C-677/13)
   2014/C 52/55
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: M. Patakia ja E. Sanfrutos Cano)
   
      Kostja: Kreeka Vabariik
   
      Hageja nõuded
   
   
               —
            
            
               Tuvastada, et kuna Kreeka Vabariik:
               
                           —
                        
                        
                           ei ole võtnud kõiki vajalikke meetmeid selle tagamiseks, et a) jäätmekäitlus Kiato prügilas toimuks inimtervist ohustamata ning keskkonda kahjustamata ja et b) oleks keelatud jäätmete hülgamine, kaadamine ja kontrollimata käitlemine selles prügilas;
                        
                     
                           —
                        
                        
                           on lubanud asjaomasel prügilal tegutseda ilma heakskiidetud keskkonnatingimusteta ja kehtiva loata, mis vastaksid sellise loa väljastamise eeltingimustele ning sisulistele nõuetele, mistõttu ei ole tagatud, et prügilasse veetakse ainult töödeldud jäätmed, ning ilma et jäätmevaldaja või asjaomase prügila käitaja peaksid enne kohaletoomist või kohaletoomise ajal tõendama, et asjaomased jäätmed võib prügilasse vastu võtta vastavalt loas kehtestatud kriteeriumidele ning et need vastavad II lisas nimetatud vastuvõetukriteeriumidele, ja
                        
                     
                           —
                        
                        
                           ei ole taganud, et kontroll ja seire kogu kasutusajal vastaks õigusnormides ette nähtud miinimumnõuetele,
                        
                     siis on see liikmesriik rikkunud oma kohustusi, mis tulenevad direktiivi 2008/98/EÜ (1) artiklitest 13 ja 23 ning artikli 36 lõikest 1 ning samuti direktiivi 99/31/EÜ prügilate kohta (2) artikli 6 punktist 1, artiklist 8, artikli 9 punktidest a, b ja c, artikli 11 lõike 1 punktist a ja artiklist 12.
            
         
               —
            
            
               Mõista kohtukulud välja Kreeka Vabariigilt.
            
         
      Väited ja peamised argumendid
   
   
               1)
            
            
               Kreeka ametiasutused on lubanud tegutseda Kiato prügilal ilma heakskiidetud keskkonnatingimusteta ja vajaliku loata (rikkudes seeläbi direktiivi 2008/98/EÜ artiklit 23 ja direktiivi 99/31/EÜ artiklit 8, eeskätt selle punkti a, ja artikli 9 punkte a, b ja c). Spetsiaalse loa puudumise tõttu ei ole Kreeka Vabariik lisaks võimeline täitma oma kohustusi, mis tulenevad direktiivi 99/31/EÜ artikli 6 punktist a ja artikli 11 lõike 1 punktist a.
            
         
               2)
            
            
               24. oktoobril 2007, 3. novembril 2011 ning 31. juulil 2012 toimunud kontrollidest ilmnes, et Kiato prügila ei tegutse sugugi mitte nõuetekohaselt ning et prügila võimalused on ületatud. Seega on rikutud direktiivi 2008/98/EÜ artiklit 13 ja artikli 36 lõiget 1 ning direktiivi 1999/31/EÜ artikleid 8, 9 ja 12.
            
         
      (1)  Euroopa Parlamendi ja nõukogu 19. novembri 2008. aasta direktiiv, mis käsitleb jäätmeid ja millega tunnistatakse kehtetuks teatud direktiivid (ELT L 312, lk 3).
   
      (2)  Nõukogu 26. aprilli 1999. aasta direktiiv 1999/31/EÜ prügilate kohta (EÜT L 182, lk 1; ELT eriväljaanne 15/04, lk 228).